Teognido de Megara

Theognidis Megarensis estis greka lirika kaj elegia poeto, kiu vivis ĉirkaŭ la 5-a jarcento a. K.. La verko atribuita al li konsistas el gnomika poezio tre tipa por la epoko, havante etikajn maksimojn kaj praktikajn konsilojn pri vivo. Li estis la unua greka poeto konata kiu esprimis zorgon pri la sorto kaj supervivado de sia propra verko kaj, kune kun Homero, Heziodo kaj la aŭtoroj de la Homeraj Himnoj. Li estas inter la plej fruaj poetoj kies laboro estis konservita en kontinua manuskripta tradicio (la verko de aliaj arkaikaj poetoj estas konservita kiel disaj fragmentoj).

Fakte pli ol duono de la pluekzistanta elegia poezio el Grekio antaŭ la aleksandria periodo estas inkludita en la ĉirkaŭ 1.400 versoj atribuitaj al li, kvankam pluraj poemoj tradicie atribuitaj al li estis verkitaj per aliaj, ekz. Solono kaj Eŭeno. Kelkaj el tiuj versoj inspiris antikvajn komentistojn kiuj aprezas lin kiel moraliston tamen la tuta korpuso estas aprezita hodiaŭ pro lia reala portretado de la aristokrata vivo en arkaika Grekio.
Kelkaj difinoj
eta|maldekstre|300px|5-a-jarcenta kylix de Tanagra (Beotio, Grekio) prezentanta kuŝantan simpoziston kun speco de cimbalo, ludante kun leporo kaj kantante lirikan verson de Teogno de Megara. Nacia Arkeologia Muzeo de Ateno.
Ekzistas necerteco koncerne la lokon de naskiĝo, Megara Nisea aŭ Megara Iblea en Sicilio, kaj pri la epoko; fakte la dato de la Suida leksikono] (544-540 a.K.) kontrastas kun la atestoj de la teksto, kiuj kondukas nin al la persaj militoj. El nobla origino, Teognido estis malamiko de la demokratia reĝimo establita en sia urbo (kiun li devis forlasi por reveni post longa ekzilo, sed sen reakiri sian perditajn posedaĵojn).

Teognido estis do tute absorbita pri la kulto al la pasinteco, kiun li ne plu povis revivi kaj sin donis al melankolia pesimismo, sed ne malespera vivkoncepto, kiel ĝi aperas en la "Corpus Theognideum". Tio estas elegia antologio komponita de 1389 versoj en 2 libroj, la unua el 1230 versoj kun morala kaj politika enhavo, la dua inspirita en la "Musa puerilis"Poemo kiu portretas voluptan, samkseksaman, pederastan rilaton.. La kerno de la kolekto konsistas el la admonoj (ὑποϑῆκαι) al Cirno, filo de Polipao, junulo kara al la poeto.

Ĉi tiuj avertoj, fine de la 5-a jarcento, formis la bazon de gnoma antologio komponita kiel simpoziaj celoj kaj poste uzata por edukaj celoj; aliaj "ὑποϑῆκαι" kaj versoj de aliaj poetoj estis aldonitaj (Solono (638 a. K. - 558 a. K.), Mimnermo, Tirteo, Focilido), tiel ke estas malfacile distingi la aŭtentan verkon de Teognido. Ili estas priskriboj de la vivo, kiujn Teognido, malestima oligarko, alparolas al Cirno por ensorbigi en li sentojn de malfida malamikeco kontraŭ la insolenta plebo kaj la kulto de antikva tradicio.Treccani

Verkaro

 Theognidis Sententiae, 1543
 Versio item Pythagorae Phocylidis, 1558
 Gnomae lat. carmine redditae, 1558
 Theognidis Megarensis Sententiae Morales, 1562
 Sententiae elegiacae, 1563
 Sententiae elegiacae, 1577
 Theognidis Megarensis poetae vetustiss. Sententiae elegiacae, 1582
 Pythagoras, Phocylides, Theognis Carmine Latino expressi, 1589
 Theognidis, Phocylidis, Pythagorae, Solonis et aliorum poemata gnomica, 1597
 Longu Sophistu Poimenikōn, 1605
 Theognis illustratus, 1620
 Dictum Delphicum ex Xenophonte, 1636
 Poetæ Minores Græci, 1728
  Gnōmographoi Theognidos, 1748
 Theognidis Megarensis Sententiae, 1766
 Theognidis Elegi, 1815
 Theognidis reliquiae, 1826
 Theognidis elegi, 1827
 Theognis Restitutus, 1842
 Hesiod and Theognis, 1873
 Translations from Aristophanes and Theognis, 1874
 Theognidis elegiae, Christophorus Ziegler, 1880

Vidu ankaŭ
 Gothofredus Jungermanus (1540-1610)
 Longoso (190-250)
 Élie Vinet (1509-1587)
 Arkestrato de Ĝela (401 a. K. - 330 a. K.)
 Heziodo (700 a. K. - 650 a. K.)
 [Kalimaĥo|Kalimako de Cireno (305 a. K. - 240 a. K.)
 Pitagoro (570 a. K. - 510 a. K.)
 Focilido de Mileto (560 a. K. - 480 a. K.)
 Herman Gorter (1864-1927)

 Referencoj 

570 a. K.
485 a. K.
Kategorio:Naskiĝintoj en la 6-a jarcento a.K.
Kategorio:Mortintoj en la 5-a jarcento a.K.

Kategorio:Grekaj poetoj
Kategorio:Grekaj elegiistoj
Kategorio:Grekaj epigramistoj
Kategorio:Grekaj verkistoj
Kategorio:Homoj de la 6-a jarcento a.K.
Kategorio:Homoj de la 5-a jarcento a.K.